Mint azt megírtuk, kedden kora délután a 4-es főúton Ceglédbercelnél egy román rendszámú mikrobusz frontálisan ütközött egy homokszállító teherautóval, a balesetben a mikrobuszban utazó kilenc ember életét vesztette. Mint kiderült, a mikrobusz sofőrje facebookozott a baleset pillanatában, és az is kiderült, hogy a sofőr már korábban is okozott balesetet.

A Blikk most az Adevarul.ro román hírportál alapján azt írja, a végzetes előzésbe kezdő és közben Facebook-élőző sofőr, Petru K. jogosítvány nélkül ült volánhoz, és a jármű papírjai sem voltak rendben: a buszt a román rendőrség hónapokkal a baleset előtt kivonatta a forgalomból.